དཔེ་དེབ་འདིའི་ནང་ལ་རྟ་གཞུང་དངུལ་དཀར་མེ་ལོང་དང་རྟ་ཡི་འབྱུང་ཁུངས་ཅོག་རོའི་ལུགས་སུ་ཡི་གེར་བྲིས་པ་འདོད་དོན་ཀུན་གྲུབ་རྟ་རྒྱུད་རིན་ཆེན་ཕྲེང་བ་རྒྱལ་པོ་སེང་གེ་བྱིན་པས་མཛད་པའི་རྟའི་བསྟན་བཅོས་རྟ་དཔྱད་མཐོང་བ་ཀུན་གསལ་མེ་ལོང་རྟ་ལ་ཉེར་མཁོའི་སྨན་བཅོས་དང་རྟའི་བཟང་ངན་བརྟག་ཐབས་བཅས་རྩོམ་ཡིག་དྲུག་ཙམ་བདམ་སྒྲིག་བྱས་ཡོད་ལ།འདི་དག་ལས་རྩོམ་ཡིག་བཞི་བ་མ་གཏོགས་གཞན་ཐམས་ཅད་བོད་རང་གི་མཁས་པས་བརྩམས་པ་ཤ་སྟག་རེད།རྩོམ་ཡིག་འདི་དག་ལས་རྟའི་གསོ་དཔྱད་ཀྱི་གཞུང་ལུགས་དང་ལག་ལེན་སྐོར་ལ་ཞིབ་འཇུག་གཏིང་ཟབ་མོ་བྱས་ཡོད་པར་མ་ཟད།རྟ་རྒྱུད་དང་རྟའི་བང་ཁ་འབྱེད་ཐབས་སོགས་སྐོར་ལའང་དཔྱད་པ་མང་པོ་བཏང་ཡོད།